Marvel Studios Dedah Poster & TV Spot Terbaru “Doctor Strange 2”
Marvel Studios telah melancarkan poster dan TV Spot terbaru untuk filem adiwira yang sangat dinantikan, Doctor Strange in the Multiverse of Madness, yang diterajui Benedict Cumberbatch. Filem terbaru ini dijadualkan tayangan di pawagam pada 5 Mei 2022. Doctor Strange in the Multiverse of Madness,  Poster Doctor Strange 2 menampilkan pelakon utama dengan Cumberbatch dan Elizabeth Olsen di barisan hadapan. Selain itu, TV spot serba baharu juga telah didedahkan, memaparkan beberapa rakaman baharu misi wira untuk menyelamatkan Multiverse. Video itu juga mengesahkan kepulangan bintang WandaVision, Julian Hilliard dan Jett Klyne sebagai Billy dan Tommy. Anda boleh tonton tv spot tersebut dibawah: Benedict Cumberbatch dan Benedict Wong mengulangi peranan mereka sebagai Stephen Strange/Doctor Strange dan Wong. Chiwetel Ejiofor dan Rachel McAdams kembali dalam filem kali ini sebagai Karl Mordo, bekas rakan Doctor Strange yang bertukar menjadi musuh dan Christine Palmer, rakan sekerja yang juga kekasih Strange.  Elizabeth Olsen mengulangi peranannya sebagai Wanda Maximoff dan pendatang baharu MCU, Xochitl Gomez sebagai America Chavez. Michael Stuhlbarg kembali meneruskan peranannya sebagai Nicodemus West. Dijangkakan lebih banyak pelakon akan muncul sebagai cameo dalam filem kali ini, cuma peminat perlu menantikannya, sama ada dalam trailer terbaru ataupun filem.  Louis D’Esposito, Victoria Alonso, Eric Hauserman Carroll, dan Jamie Christopher menjadi penerbit eksekutif disamping penerbit Kevin Feige, manakala Michael Waldron menulis lakon layar untuk filem ini.